EkBass/fiwiki-20250220-pages-articles huggingface dataset:
Tauno V. Mäki

Tauno Vilhelmi Mäki (6. helmikuuta 1912 Karinainen – 7. lokakuuta 1983 Helsinki) oli suomalainen ampuja, olympiamitalisti, metsästysasiantuntija, maa- ja metsätalousministeriön kalastus- ja metsästysosaston ylijohtaja, agronomi, majuri ja eräkirjailija. Hän voitti pronssia Helsingin kesäolympialaisten 1952 hirviammunnassa. == Toiminta jatkosodassa == Jatkosodan aikana Mäki, silloiselta sotilasarvoltaan luutnantti, toimi Pohjois-Suomessa saksalaisten rintamavastuualueella Sallan alueen suomalaisena paikalliskomendanttina. Mäki toimi samalla myös alueella olevan Sallatuntureiden kupeessa sijainneen sotavankileiri 9F komendanttina. Historiantutkija Oula Silvennoisen mukaan Mäki tällöin kyyditsi erään Valpon virkailijan kanssa leiristä väkisin ulos sotavangin, ukrainalaisen Grigori Bondasin, ja myöhemmin ilmoitti, että vanki oli ammuttu pakoon pyrkiessään. Silvennoinen viittaa mahdollisuuteen, että vanki olisi ammuttu tarkoituksellisesti.Silvennoinen 2008, s. 222-223 ==Teoksia== * Ketunpyytäjille (1957) * Hirvenmetsästys (1965) * Metsästyksen taito (1965, Tauno V. Mäki ja Yrjö Ylänne) * Metsästäjän tietokirja (1965) * Presidentti eräretkillä (1967, Tauno V. Mäki ja Urpo Levo) * Kalastajan tietokirja (1969, Tauno V. Mäki ja Heikki Pitkänen) * Riistanhoidon käsikirja (1976, Tauno V. Mäki ja Heikki Suomus) * Iloista kyytiä päämiehen mukana kairassa ja tunturissa (1975) * Erämiehen muistelmia I (1976) * Erämiehen muistelmia II (1977) * Eräpolku (1982, Pekka Reinikka ja Tauno V. Mäki) ==Lähteet== * ===Viitteet=== ==Aiheesta muualla== * Luokka:Suomalaiset virkamiehet Luokka:Suomalaiset ampujat Luokka:Suomalaiset olympiamitalistit Luokka:Suomalaiset tietokirjailijat Luokka:Vuonna 1912 syntyneet Luokka:Vuonna 1983 kuolleet
Vihreä tuli

Vihreä tuli (Green Fire) on yhdysvaltalainen seikkailu- ja draamaelokuva vuodelta 1954. Sen on ohjannut Andrew Marton. Elokuvan pääosissa ovat Stewart Granger ja Grace Kelly. Elokuvan tuotti Metro-Goldwyn-Mayer (MGM). == Rooleissa == * Stewart Granger - Rian X. Mitchell * Grace Kelly - Catherine Knowland * Paul Douglas - Vic Leonard * John Ericson - Donald Knowland * Murvyn Vye - El Moro * José Torvay - Manuel * Robert Tafur - Father Ripero * Joe Dominguez - Jose * Nacho Galindo - Officer Perez == Aiheesta muualla == * * Classic Movies: Green Fire (1954) Luokka:Vuoden 1954 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset draamaelokuvat Luokka:Andrew Martonin ohjaamat elokuvat Luokka:Metro-Goldwyn- Mayerin elokuvat
Sen Dog

Sen Dog, oikealta nimeltään Senen Reyes (s. 10. marraskuuta 1965 Kuuba) on yhdysvaltalainen rap-artisti, ja yhtyeen Cypress Hill perustajajäsen. Sen Dog julkaisi ensimmäisen Diary of a Mad Dog -nimisen sooloalbuminsa vuonna 2008. Sen Dog ja hänen veljensä Mellow Man Ace muodostavat The Reyes Brothers -nimisen hip hop duon. Duon esikoisalbumi Ghettoo Therapy julkaistiin vuoden 2006 lokakuussa. ==Diskografia== === Albumit === * Diary of a Mad Dog (2006) === Albumit The Reyes Brothersin kanssa === * Ghetto Therapy (2006) == Lähteet == ==Aiheesta muualla== * Cypress Hillin viralliset sivut * Stoned Assassinsin viralliset sivut Luokka:Yhdysvaltalaiset hip hop -artistit Luokka:Cypress Hill Luokka:Vuonna 1965 syntyneet Luokka:Elävät henkilöt
Greatest Hits from the Bong

Greatest Hits from The Bong on Cypress Hillin vuonna 2005 julkaisema kokoelmalevy, jolla on yhdeksän hittiä, kaksi uutta kappaletta sekä yksi remix-versio. Albumin nimestä huolimatta se ei sisällä Cypress Hillin "Hits from the Bong" -kappaletta. Vuonna 2009 Sony BMG julkaisi levystä euroopassa uuden version uusituilla kansilla. ==Kappaleluettelo== # # # # # # # # # # # # ===Euroopan bonus-kappaleet=== # * # # Luokka:Vuoden 2005 kokoelma-albumit Luokka:Cypress Hillin albumit
Huumorirock

Huumorirock on rockin tyylisuuntaus, jossa pyritään viihdyttämään katselijoita ja kuuntelijoita humoristisilla sanoituksilla ja lava-show'lla. Toisin kuin monien muiden musiikin lajien, huumorirockin koomisuus on tahallista. Yleensä huumorirock on humoristista sekä musiikillisesti että sanoituksiltaan. Sanoitukset voivat olla melko yksinkertaisia, mutta myös tehdä hienostuneesti pilaa erilaisista rock-maailman kliseistä sekä yhteiskunnan ongelmista.All Music Guide: Comedy Rock Suomalaisia huumorirockyhtyeitä ovat muun muassa Raggars, Sleepy Sleepers, Hullujussi, Eläkeläiset, Turo's Hevi Gee, Rehupiikles, Lapinlahden Linnut, Kontra ja Halavatun papat. Tietyssä määrin ryhmään kuuluvat myös Klamydia ja Fuckin' Hippies. Kansainvälisesti tunnetuin huumorirock-artisti on todennäköisesti "Weird Al" Yankovic ja tunnetuin kansainvälinen huumorirock yhtye on Tenacious D. Yksi ensimmäisiä merkittäviä tyylilajin edustajia oli Frank Zappa. == Lähteet == Luokka:Huumorimusiikki Luokka:Rockin tyylilajit
In This River

In This River on yhdysvaltalaisen sludge metal -yhtye Black Label Societyn single yhtyeen kuudennelta studioalbumilta Mafia vuonna 2005. Zakk Wylde on omistanut kappaleen hyvälle ystävälleen Dimebag Darrelille, joka ammuttiin kuoliaaksi joulukuussa 2004.http://www.mtv.com/news/articles/1508446/zakk- wylde-pays-tribute-dimebag-video.jhtml ==Kappaleet== # ==Lähteet== Luokka:Vuoden 2005 kappaleet Luokka:Yhdysvaltalaiset musiikkikappaleet
Petr Tenkrát

Petr Tenkrát (s. 31. toukokuuta 1977 Kladno, Tšekkoslovakia) on tšekkiläinen ammattilaisuransa lopettanut jääkiekkoilija. SM-liigaurallaan Tenkrát on edustanut Oulun Kärppiä, Tampereen Ilvestä ja Hämeenlinnan Pallokerhoa, ja on voittanut urallaan SM-kultaa kausilla 2003–2004 ja 2004–2005. Lisäksi hänellä on tilillään SM-pronssia kaudelta 2005–2006 ja SM-hopeaa kaudelta 2002–2003. Lisäksi hänet on palkittu SM-liigan kuukauden pelaajana tammikuussa 2004. NHL- seura Mighty Ducks of Anaheim varasi Tenkrátin vuoden 1999 varaustilaisuudessa kahdeksannella varauskierroksella kokonaisnumerolla 230. NHL-urallaan Tenkrát on edustanut Anaheimin lisäksi Nashville Predatorsia ja Boston Bruinsia, pelaten yhteensä 177 runkosarjaottelua NHL:ssä tehopistein 22+30=52. Pudotuspeliotteluita ei Tenkrát ole NHL-jäillä pelannut. Tšekin jääkiekkomaajoukkuetta Tenkrat on edustanut MM-kilpailuissa kolmesti, Latvian MM-kisoissa 2006, Venäjän MM-kisoissa 2007 ja Suomen sekä Ruotsin MM-kisoissa 2012. Saldona näistä MM-turnauksista Tenkrátilla on hopeamitali vuoden 2006 kisoista ja pronssimitali vuoden 2012 kisoista. == Tilastot == 1994–1995 HC Kladno Extraliga 1 0 0 0 0 1995–1996 HC Kladno Extraliga 20 0 4 4 4 3 0 0 0 4 1996–1997 HC Kladno Extraliga 43 5 9 14 6 3 0 1 1 0 JMM 7 1 1 2 2 1997–1998 HC Kladno Extraliga 52 9 10 19 24 1998–1999 HC Kladno Extraliga 50 21 14 35 32 1999–2000 HPK SM-liiga 32 20 8 28 51 Ilves SM-liiga 22 15 6 21 24 3 1 1 2 14 2000–2001 Cincinnati Mighty Ducks AHL 25 9 9 18 24 4 3 2 5 0 Mighty Ducks of Anaheim NHL 46 5 9 14 16 2001–2002 Cincinnati Mighty Ducks AHL 3 2 3 5 2 Mighty Ducks of Anaheim NHL 9 0 0 0 6 Milwaukee Admirals AHL 4 0 0 0 2 Nashville Predators NHL 58 8 16 24 28 2002–2003 Kärpät SM-liiga 51 21 19 40 60 14 4 2 6 6 2003–2004 Himik Voskresensk RSL 19 0 2 2 18 2003–2004 Kärpät SM- liiga 35 22 15 37 30 15 3 7 10 5 2004–2005 Kärpät SM-liiga 53 18 20 38 46 12 7 4 11 6 2005–2006 Kärpät SM-liiga 36 10 21 31 22 MM 8 1 0 1 10 2006–2007 Boston Bruins NHL 64 9 5 14 34 MM 7 1 0 1 4 Providence Bruins AHL 7 2 7 9 6 2007–2008 HC Kladno Extraliga 13 4 5 9 18 Timrå IK SEL 42 10 12 22 72 11 4 3 7 10 2008–2009 HC Kladno Extraliga 14 4 3 7 41 Timrå IK SEL 44 14 9 23 34 7 2 1 3 4 2009–2010 HC Kladno Extraliga 4 5 3 8 6 Skellefteå AIK SEL 42 9 13 22 18 4 0 1 1 2 2010–2011 Skellefteå AIK SEL 9 0 0 0 2 Kärpät SM-liiga 45 17 16 33 86 3 1 3 4 2 2011–2012 HC Sparta Praha Extraliiga 52 23 25 48 32 5 2 2 4 0 MM 10 1 3 4 2 2012–2013 HC Sparta Praha Extraliiga 51 18 13 31 26 7 4 1 5 22 MM 8 0 0 0 2 == Lähteet == * * == Aiheesta muualla == * Jatkoaika.com * * Luokka:Tšekkiläiset jääkiekkoilijat Luokka:Anaheim Ducksin varaamat pelaajat Luokka:Vuonna 1977 syntyneet Luokka:Elävät henkilöt
Laura Bono

Laura Bono, oikealta nimeltään Laura Bonometti, on italialainen laulaja. Hän on syntynyt 14. tammikuuta 1979 Varesen kaupungissa Lombardiassa Pohjois- Italiassa.http://www.mtv.com/artists/laura-bono/biography/ Bono voitti maaliskuussa 2005 San Remon festivaalien uusien esiintyjien sarjan. Hänen siellä esittämänsä kappale ”Non credo nei miracoli” oli keväällä Italian singlelistalla 15 viikkoa.Emi, Laura Bono Levynteko aloitettiin pian tämän jälkeen, ja 11 kappaleen nimikkoalbumi Laura Bono julkaistiin Italiassa heinäkuussa. Levy pysyi Italian albumilistalla 10 viikkoa, vaikkakaan ei noussut 30:n myydyimmän joukkoon. Siltä on julkaistu kaksi uutta singleä, Fino all'orlo ja Tutto ha una spiegazione. Bono on tällä välin vakiinnuttanut asemansa suosittuna live-esiintyjänä. == Julkaisut == === Albumit === * * * === Singlet === * * * * * * ==Lähteet== == Aiheesta muualla == * Virallinen kotisivu * Virallinen faniklubin sivu * Laura Bonon blogi Luokka:Italialaiset laulajat Luokka:Vuonna 1979 syntyneet Luokka:Elävät henkilöt
Kenttärata

Kenttärata on sotilaskäyttöön rakennettu, useimmiten väliaikainen, kevytrakenteinen ja kapearaiteinen rautatie. Kenttäradan tarkoituksena on helpottaa sotahuollon kuljetuksia muun rataverkon ja rintaman välillä, sekä juoksuhaudoissa. Rautateitä on käytetty sodassa jo esimerkiksi vuosina 1861-1865 käydyssä Yhdysvaltojen sisällissodassa, mutta koska varsinaisten rautateiden rakentaminen oli hidasta ja niihin liittyvät suuret rakennukset houkuttelivat vihollista, ne yleensä päätyivät tykinkantaman ulottumattomiin. Ensimmäisessä maailmansodassa 1910-luvulla sodan molemmat pääosapuolet olivat ottaneet käyttöönsä kapearaiteisia kenttäratoja helpottaakseen ja nopeuttaakseen esimerkiksi ammuksien, sekä haavoittuneiden kuljetuksia. Kapearaiteiset kenttäradat olivat nopeasti rakennettavissa ja muuteltavissa, joka mahdollisti niiden käytön myös juoksuhaudoissa. ==Suomessa käytössä olleita kenttäratoja== thumb|300px|Natsi-Saksan armeijan tavarajuna Hyrynsalmen-Kuusamon kenttäradalla joulukuussa 1943. Hyrynsalmen-Kuusamon kenttärata oli Natsi-Saksan vuosina 1942-1944 rakennuttama 178 km:n mittainen kenttärata. Rata alkoi keskeneräisen Taivalkosken-Ämmänsaaren radan päätteenä sillä hetkellä olleelta Hyrynsalmen rautatieasemalta ja jatkui lähelle Kuusamon nykyistä keskustaa. Vuonna 1944 avatun radan rakensivat saksalaiset kuritusvangit ja venäläiset sotavangit. Saksalaiset räjäyttivät sen vielä samana vuonna. Ylä-Syvärin kenttärata oli suomalaisten vuosina 1942-1944 rakennuttama 71,6 km:n mittainen kenttärata. Rata alkoi Muurmannin radan varrella olleelta Pajusuon liikennepaikalta ja kulki Jyvenjoen kautta lähelle Äänisen rantaa. Jyvenjoelta oli myös erillinen sivuraide Syvärin rantaan. Radan rakentaminen olikin luultua hitaampaa ja helmikuun 11. 1944 avattu rata jouduttiin hylkäämään jo kesäkuussa 1944. Hyrynsalmen-Kuusamon kenttärata, sekä Ylä-Syvärin kenttärata olivat molemmat kapearaiteisia 750:mm:n raideleveydelle rakennettuja ratoja. Hyrynsalmen-Kuusamon kenttärata oli Suomen pisin kenttärata, sekä Suomen pisin koskaan rakennettu kapearaiteinen rata. Molemmat radat ovat suurimmalta osalta tuhoutuneet ja kalustot hävinneet. Rautatien nimi tai nimitys Toiminnassa Raideleveys Pituus Huomautukset Hyrynsalmen-Kuusamon kenttärata 1944–1944 750 mm 178 km Saksalaiset rakensivat ja tuhosivat Ylä-Syvärin kenttärata 1944–1944 750 mm 71,6 km Jäi Neuvostoliitolle Suomen vetäytyessä ==Katso myös== * Luettelo Suomen kapearaiteisista rautateistä * Luettelo Suomen maavoimien entisestä kalustosta ==Lähteet== * * Luokka:Kapearaiteiset rautatiet *
Luettelo Rage Against the Machinen kappaleista

Tämä on luettelo kaikista Rage Against the Machine -yhtyeen kappaleista. == A == *Ashes in the Fall (The Battle of Los Angeles) *Autologic *Ain't Nothing Da Fuck With == B == *Bulls on Parade (Evil Empire) *Born of a Broken Man (The Battle of Los Angeles) *Bombtrack (Rage Against the Machine) *Bullet in the Head (Rage Against the Machine) *Beautiful World (Renegades) (Devo-cover) *Black Steel in the Hour of Chaos *Born As Ghosts (The Battle of Los Angeles) *Bombs Over Baghdad (OutKast vs. Rage Against the Machine, alun perin OutKastin kappale) *Bounce *Bombtrack (Acoustic Version) == C == *Calm like a Bomb (The Battle of Los Angeles) *Clear the Lane *Clamp Down == D == *Down on the Street (Renegades) (The Stooges-cover) *Down Rodeo (Evil Empire) *Darkness of Greed == E == *End of the Tunnel == F == *Fuck the Police (NWA-cover) *Fistful of Steel (Rage Against the Machine) *Freedom (Rage Against the Machine) == G == *Guerilla Radio (The Battle of Los Angeles) == H == *Hit the Deck *How I Could Just Kill a Man (Renegades) (Cypress Hill cover)) *Hadda Be Playing on the Jukebox == I == *In My Eyes (Renegades) (Minor Threat-cover) *I´m Housin (Renegades) (EPMD-cover) == K == *Killing in the Name (Rage Against the Machine) *Know your Enemy (Rage Against the Machine) *Kick Out the Jams (Renegades) (MC5 cover) == M == *Microphone Fiend (Renegades) (Eric B & Rakim-cover) *Maggie´s Farm (Renegades) (Bob Dylan-cover) *Mic Check (The Battle of Los Angeles) *Maria (The Battle of Los Angeles) *Mindset a Threat *Memory of the Dead (Land and Liberty)(Rage Against The Machine-DVD) == N == *Narrows *No Shelter (Godzilla-soundtrack) *New Millenium Homes (The Battle of Los Angeles) == 0 == *One Man Army *One Man Army (Instrumental) == P == *Producer *Pistol Grip Pump (Renegades) (Volume 10-cover) *People of the Sun (Evil Empire) == R == *Renegades of Funk (Renegades) (Afrika Bambaataa-cover) *Roll Right (Evil Empire) *Revolution *Revolver (Evil Empire) *Reaction 105 == S == *Settle for Nothing (Rage Against the Machine) *Snakecharmer (Evil Empire) *Sleep Now in the Fire (The Battle of Los Angeles) *Street Fighting Man (Renegades) (Rolling Stones-cover) == T == *Township Rebellion (Rage Against the Machine) *The Ghost of Tom Joad (Renegades) (Bruce Springsteen- cover) *Tire Me (Evil Empire) *Take the Power Back (Rage Against the Machine) *Testify (The Battle of Los Angeles) == V == *Voice of the Voiceless (The Battle of Los Angeles) *Vietnow (Evil Empire) == W == *War Within a Breath (The Battle of Los Angeles) *Wind Below (Evil Empire) *Wake Up (Rage Against the Machine) *Without a Face (Evil Empire) == Y == *Year of the Boomrang (Evil Empire) == Z == *Zapata's Blood Rage Against the Machine |*
Hymy

Hymy on monimerkityksinen kasvojen ilme, joka voi esimerkiksi ilmaista mielihyvää tai viestiä ystävällisyyttä, kiitosta, hyväksyntää tai ylemmyyttä. ==Fysiologia== Hymyn tuottamiseen käytetään useita kasvojen 43 lihaksesta. Eri yksilöt käyttävät hymyillessään lihaksiaan hiukan eri tavalla, ja ihmisillä on myös eri määrä kasvolihaksia. Suupielten ja ylähuulen kohottamiseen vaaditaan vähimmillään viiden kasvolihasparin eli kymmenen lihaksen toiminta. Hymy syntyy, kun iso poskiluulihas supistuessaan venyttää suuta leveämmäksi, jolloin suu kaartuu sivuilta ylöspäin. Jos isolla poskiluulihaksella on suupielessä kaksi kiinnityskohtaa, poskiin ilmaantuu hymykuopat. Hymylihas supistuessaan vetää suupielet sivuille. Hymy voi ulottua myös silmiin. Kun kumpaakin silmäkuoppaa ympäröivä silmän kehälihas supistuu, posket nousevat ylöspäin, alaluomet pullistuvat ja silmäkulmiin muodostuvat naururypyt. ==Hymy viestintänä== Hymy on kaikissa kulttuureissa ystävällisyyden merkki, ja se on yleinen ilme tervehtimisen yhteydessä. Vuonna 2017 julkaistun tutkimuksen mukaan hymytyyppejä on viestinnän kannalta kolme erilaista: palkitseva, yhdistävä ja hallitseva. Palkitsevassa hymyssä suupielet nousevat symmetrisesti, suu aukeaa, hampaat paljastuvat ja kulmakarvat kohoavat. Palkitsevasti hymyilevät esimerkiksi pienen lapsen vanhemmat lapselleen. Yhdistävässä hymyssä suupielet leviävät mutta hampaat eivät paljastu. Yhdistävällä hymyllä viestitään hyväksyntää, yhteenkuuluvuutta ja sidosta. Hallitseva hymy on epäsymmetrinen, ja siinä kohoavat kulmakarvat ja poskipäät. Hallitsevan hymyn toispuolisuus saa sen näyttämään hiukan ivalliselta ja pilkalliselta. Hallitsevalla hymyllä viestitään asemasta, ja sen avulla hallitaan sosiaalisia arvoasetelmia. ==Vaikutukset== Tutkimusten mukaan ostajat suosivat aidosti hymyilevän ihmisen kuvalla varustettuja tuotteita verrattuna vakavailmeisen tai keinotekoisesti hymyilevän ihmisen kuvalla varustetuihin. Tämän vuoksi mainoksissa näytetään usein hymyileviä ihmisiä. Kanadassa vuonna 2011 julkaistun tutkimuksen mukaan onnellisesti hymyilevä nainen vetoaa miehiin, mutta onnellisesti hymyilevä mies ei vetoa naisiin seksuaalisesti. Naisten tiedetäänkin hymyilevän miehiä useammin. Hymyilemisen on tutkimuksissa havaittu voimistavan hymyilijän omaa hyvänolontunnetta esimerkiksi hauskaa televisio-ohjelmaa katsottaessa. == Katso myös == * Hymiö == Lähteet == == Aiheesta muualla == * Luokka:Ilmeet
Pagetin tauti

Pagetin taudissa luun muodostuminen on häiriintynyt. Luuta hajoaa kiihtyvään tahtiin, ja sen tilalle muodostuva luu on epänormaalia. Tauti on yleinen Keski-Euroopassa ja USA:ssa, jossa yli 55-vuotiaista 1–3 prosenttia sairastaa sitä. Skandinaviassa ja Suomessa tauti on paljon harvinaisempi, ja Suomessa sitä sairastaa alle 1 promille väestöstä. Tauti on pitkään oireeton. Se todetaan monesti sattumalta röntgenkuvia tutkittaessa tai kohonnutta Afos- arvoa selviteltäessä. Potilaista 15–30 %:lla on tautia sairastava sukulainen. Tauti on yleisin pääkallon, selkärangan, lonkan ja alaraajojen luissa. ==Lähteet== *Duodecim 2001;117(21):2189–94 Marja Hietarinta, Katsaus ==Aiheesta muualta== *Pagetin tauti luustossa - Terveyskirjasto.fi Luokka:Tuki- ja liikuntaelinten sairaudet
Olavi Mannonen

Olavi ”Ola” Aleksanteri Mannonen (7. maaliskuuta 1930 Viipuri – 17. maaliskuuta 2019 Helsinki) oli suomalainen nykyaikainen viisiottelija ja olympiamitalisti. Ennen viisiottelu-uraansa Mannonen harrasti uintia ja vesipalloa. Uinnin hän aloitti vuonna 1946 lajinaan vapaauinti. Hän oli tuolloin Suomen parhaita alle 20-vuotiaita uimareita ja tavoitteena jo tuolloin Helsingin olympialaiset.. Nykyaikaisen viisiottelun pariin hän päätyi vuonna 1950 ja jo vuonna 1951 hän pääsi lajin olympiavalmennettaviin. Kansallisella tasolla hän saavutti mitaleita myös miekkailussa ja toimi Suomen Miekkailuliiton puheenjohtajana vuosina 1974–1975. Mannonen edusti Helsingin nykyaikaisia 5-ottelijoita ja Helsingin Poliisivoimailijoita. Mannonen saavutti Helsingin olympialaisissa pronssia joukkuekilpailussa yhdessä Lauri Vilkon ja Olavi Rokan kanssa. Yksilökilpailussa hän oli paras suomalainen ja sijoittui viidenneksi. Vuonna 1955 Mannonen saavutti hopeaa Magglingenin MM- kisoissa. Puolestaan vuoden 1956 Melbournen olympiakisoissa hän oli hopealla yksilökilpailussa ja pronssilla joukkuekilpailussa, jossa hänen joukkuetoverinsa olivat Wäinö Korhonen ja Berndt Katter. Vuoden 1960 Rooman olympialaisiin hän ei päässyt loukkaantumisen vuoksi ja Tokiossa vuoden 1964 olympialaisissa Mannonen oli Suomen joukkueen johtaja. Ammatiltaan Mannonen oli ratsupoliisi vuodesta 1952, jolloin hän aloitti myös kilparatsastukseen perehtymisen. Hän oli Helsingin ratsastavan poliisin päällikkönä vuodesta 1971 eläkkeelle jäämiseensä vuoteen 1990. Mannoselle myönnettiin Pro Urheilu -tunnustuspalkinto vuonna 2003. Mannonen kuoli 89-vuotiaana Helsingissä 17. maaliskuuta 2019. Hän oli viimeinen elossa ollut suomalainen Helsingin kisojen olympiamitalisti. == Saavutuksia == Nykyaikainen viisiottelu * Olympiahopeaa Melbourne 1956 (henkilökohtainen kilpailu) * Olympiapronssia Helsinki 1952 ja Melbourne 1956 (joukkuekilpailu) * Viides Helsingin kisojen 1952 henkilökohtaisessa kilpailussa * MM-hopeaa 1955, 24. sija 1954, joukkuekilpailun neljäs tila 1954 ja kuudes 1955 * SM-kultaa 1953 ja 1956, hopeaa 1952, 1955 ja 1960, neljäs tila 1954 ja kuudes 1959 * Suomen vuoden viisiottelija neljä kertaa: (1952, 1953, 1955 ja 1956) == Lähteet == == Aiheesta muualla == * Liisa Nordman: Olavi Mannonen Nykyaikaisen 5-ottelun olympiamitalisti * Olavi Mannosen muistokirjoitus Helsingin Sanomissa Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Suomalaiset olympiamitalistit Luokka:Suomalaiset poliisit Luokka:Vuonna 1930 syntyneet Luokka:Vuonna 2019 kuolleet
Legaatti

Legaatti (latinaa, legatus; monikossa legati) oli antiikin Roomassa 1) lähettiläs, jonka Rooman senaatti lähetti tekemään valtiosopimuksia ja 2) tasavallan loppuaikoina provinssia hallitsevan virkamiehen lähin apulainen. Caesarista lähtien legaatti oli myös 100-luvun loppuun asti legioonankomentaja.Castren & Pietilä-Castren 2000, s. 298 Legaatti toimi duxin alaisuudessa, mutta saattoi olla myös duxista riippumaton, mikäli oli saavuttanut Roomassa vähintään preettorin arvon. Legaatit valittiin senaattorisukujen joukosta, ja koska legaatin asema takasi onnistuneen sotaretken päätteeksi leijonanosan ryöstösaaliista voittoisan legioonan legaatille, legaatin toimi oli erittäin haluttu. Pääasiallisia legaattivirkoja olivat legatus legionis ja legatus propraetor. * Legatus legionis komensi yhtä legioonaa ja oli entinen preettori. * Legatus propraetor oli entinen konsuli ja hänelle annettiin roomalainen provinssi, jossa hän toimi kuvernöörinä. Virka sisällytti preettorioikeudet, mikä joskus alisti useampia legioonia hänen käskyvaltaansa. Legaatti palveli asemassaan yleensä kolmesta neljään vuotta – joskus enemmänkin. Yleensä legaatti oli legioonansa korkein komentaja, mutta useamman legioonan yhteisessä kampanjassa sotaretken komentaja, esimerkiksi toinen konsuleista tai kuvernööri, antoi sitovat käskyt legaateille. == Lähteet == * === Viitteet === Luokka:Roomalaiset virat ja arvonimet
Dux

Dux (latinaa, ’johtaja’; monikossa duces) oli roomalaisten nimitys henkilölle, joka oli kaikkien oman alueensa varuskuntien virallinen komentaja, toisin sanottuna varuskuntien (tai maakunnassa olevien legioonien) komentajien esimies. Dux-sanan merkitys oli lähinnä sotilaallinen, joskin provinssin kuvernööri oli maakunnassa oleilevien legaattien esimies ja näin ollen paikallisten legioonien ylin sotapäällikkö. Dux tarkoitti alkujaan upseeria, joka palveli väliaikaisesti korkeammassa asemassa kuin hänen todellinen arvonsa salli. Dux saattoi komentaa väliaikaista joukkoa, joka oli siirtymässä paikasta toiseen, tai väliaikaisesti kokonaista yksikköä. 200-luvulla duxista tuli tavallinen upseeri.Southern s. 59. Duxit olivat suoraan magister militumien alaisia, vaikka heillä oli myös oikeus ottaa yhteyttä suoraan keisariin. Duxien tehtäviin kuului myös linnoitusten rakentaminen, sotilaiden värvääminen ja muonituksen järjestäminen. Valentinianus I:n hallituskauteen asti duxit kuuluivat yleensä ritarisäätyyn, mutta tämän jälkeen keisari korotti heidät yleensä senaattorisäätyyn. Sana on periytynyt myöhemmin useisiin kieliin aatelisarvoksi, joka on yleensä suomennettu herttuaksi. Italian kielen aiemmin johtajaa tarkoittanut, mutta nykyisin lähes yksinomaan Benito Mussoliniin viittaava sana duce on samaa juurta. == Lähteet == * === Viitteet === Luokka:Roomalaiset virat ja arvonimet
Estadio Azteca

Estadio Azteca on Méxicon kaupungissa sijaitseva jalkapallostadion. Sen kapasiteetti on 95 550 katsojaa, joka tekee siitä maailman toiseksi suurimman stadionin, jolla on yksittäiset istumapaikat. Kaiken kaikkiaan se on maailman 12. suurin stadion. Stadion on valmistunut vuonna 1966 vuoden 1968 kesäolympialaisia varten. Tämän lisäksi siellä on pelattu kaksia jalkapallon MM-kilpailuja vuosina 1970 ja 1986. Molempien turnauksien loppuottelut pelattiin Estadio Aztecalla. Myös kuuluisa vuoden 1986 MM-turnauksen puolivälierä Argentiina-Englanti pelattiin stadionilla. Ottelussa Diego Maradona iski kaksi maailmankuulua maaliaan. Nykyisin stadionia käyttää Meksikon jalkapallomaajoukkue sekä seurajoukkueet CF América ja CF Atlante. ==Lähteet== == Aiheesta muualla == Luokka:Meksikon jalkapallostadionit Luokka:Méxicon rakennukset ja rakennelmat
Lätsä

Lätsä (Andy Capp) on Reg Smythen luoma sarjakuvahahmo, josta kertovaa strippisarjakuvaa on julkaistu Daily Mirrorissa ja Sunday Mirrorissa 5. elokuuta 1957 lähtien. Lätsä on määräilevä aviomies, joka karttelee työtä, vuokranmaksua ja anoppiaan ja viihtyy enimmäkseen pubeissa poissa kiltin vaimonsa Floran (Florrie Capp) luota. Perheellä ei ole lapsia. Lätsä pitää oluen lisäksi jalkapallosta, hevoskilpailuista, vedonlyönnistä, kyyhkysten kasvattamisesta, biljardista ja vieraista naisista. Lätsä edustaa Pohjois- Englannista Lontoon itäisten kaupunginosien työläiskortteleihin muuttanutta miestä. Piirtäjän kertoman mukaan hahmot perustuvat hänen omiin vanhempiinsa. Lätsä meni ilmestyttyään nopeasti kaupaksi. Smythe oli onnistunut tekemään paheksuttavasta hahmosta sympaattisen sankarin. Sarjaa julkaistaan noin 50 maassa. Suomessa Satakunnan Kansa ja Turun Sanomat ovat julkaisseet sitä sunnuntainumeroissaan. Suomessa Lätsästä on myös tehty Tampereen murteelle käännetty albumi Hämpih hanu. Lätsästä on tehty myös korttipeli. Englantilaisen Buster-sarjan päähenkilö nimettiin Lätsän pojaksi. == Lähteet == == Aiheesta muualla == * Andy Capp -strippejä Comics.comissa * Andy Capp Toonopediassa Luokka:Strippisarjakuva Luokka:Brittiläinen sarjakuva Luokka:Sarjakuvahahmot Luokka:Kuvitteelliset alkoholistit
Luxembourgin provinssi

Luxembourg on Vallonian ja Belgian eteläisin provinssi. Se rajautuu Ranskan ja Luxemburgin valtioihin sekä Namurin ja Liègen provinsseihin. Provinssin pääkaupunki on Arlon. Luxembourgin provinssissa on arviolta 280 327 asukasta (vuonna 2016) ja sen pinta-ala on 4 439,7 neliökilometriä. Asukkaista suuri osa on ranskankielisiä, mutta provinssissa on suuri saksankielinen vähemmistö. Luxembourgin provinssi erosi Luxemburgin suurherttuakunnasta vuonna 1839. == Kunnat == ;Arlonin arrondissementti: *Arlon *Attert *Aubange *Martelange *Messancy ;Bastognen arrondissementti: *Bastogne *Bertogne *Fauvillers *Gouvy *Houffalize *Sainte-Ode *Vaux-sur-Sûre *Vielsalm ;Marche-en-Famennen arrondissementti: *Durbuy *Erezée *Hotton *La Roche-en-Ardenne *Manhay *Marche-en-Famenne *Nassogne *Rendeux *Tenneville ;Neufchâteaun arrondissementti: *Bertrix *Bouillon *Daverdisse *Herbeumont *Léglise *Libin *Libramont-Chevigny *Neufchâteau *Paliseul *Saint-Hubert *Tellin *Wellin ;Virtonin arrondissementti: *Chiny *Etalle *Florenville *Habay *Meix-devant- Virton *Musson *Rouvroy *Saint-Léger *Tintigny *Virton == Lähteet == == Aiheesta muualla == *Provinssin internetsivut Luokka:Belgian provinssit Luokka:Vallonia
Vaihekulma

Vaihekulman avulla kuvataan sinimuotoisten signaalien (usein virran tai jännitteen) keskinäisiä vaihe-eroja. Vaihekulman yksiköitä ovat radiaani ja aste. Jännitteen tapauksessa käytetään kaavaa : u(t) = \hat u \sin ( \omega t + \phi ), missä \hat u on jännitteen huippuarvo, \omega = 2 \pi f on kulmataajuus, t on aika ja \phi on vaihekulma. Esimerkiksi, jos kondensaattoriin syötetään virtaa, jonka yhtälö on i_c = \hat i_c \sin ( \omega t), kondensaattorin yli muodostuu jännite, jonka aikariippuvuus on : u_c(t) = \hat u_c \sin ( \omega t -\frac{\pi}{2} ) eli jännite on 90 astetta virtaa jäljessä. Jännitteen ja virran välinen vaihekulma riippuu kuorman impedanssista ja sen takia loistehon ja pätötehon suhteet vaihtelevat erilaisilla kuormilla. Puhtaasti resistiivisellä kuormalla jännitteen ja virran välillä ei ole vaihe-eroa. == Katso myös == * Impedanssi * Reaktanssi * Kapasitanssi * Ohmin laki == Kirjallisuutta == * Luokka:Sähkötekniikka
FC Futura

FC Futura on vuonna 1992 perustettu porvoolainen jalkapalloseura. Perustajajäseninä toimivat porvoolaiset jalkapallomiehet Ari Juha Alvari, Markku Hautala ja Vesa Kemppainen. Seuran toiminta keskittyy miesten edustusjoukkueeseen. Edustusjoukkue pelaa kaudella 2022 Suomen neljänneksi korkeimmalla sarjatasolla, Kakkosessa. Vuonna 2010 perustettiin FC Futuran junioreille oma seura, FC Futura Juniorit ry (FCFJ). == Lähteet == == Aiheesta muualla == * Seuran sivusto Luokka:Suomalaiset jalkapalloseurat Luokka:Porvoolaiset urheiluseurat Luokka:Vuonna 1992 perustetut urheiluseurat
Lucy Mancini

Lucy Mancini on kuvitteellinen hahmo Mario Puzon romaanissa Kummisetä ja Francis Ford Coppolan ohjaamassa samannimisessä elokuvassa, joka kertoo italialaisamerikkalaisen rikollisperheen tarinan. Lucy on Sonny Corleonen tyttöystävä. Elokuvissa Lucyn osan näyttelee Jeannie Linero. Vinnien isä Sonny oli tunnettu naistenmies, joka aloittaa seurustelun Lucy Mancinin kanssa vuonna 1945. Vaikka Sonny pitää huolta vaimostaan, hän tapaa Lucya ainakin kerran viikossa Lucyn asunnossa. Sonnyn saadessa surmansa mafiasodassa vuonna 1946, Lucy yrittää itsemurhaa. Romaanissa hän rakastuu tohtori Jules Segaliin pari vuotta Sonnyn kuoleman jälkeen, mutta elokuvassa Kummisetä osa III esiintyy Lucyn ja Sonnyn poika Vincent Mancini-Corleone, josta tulee 1970-luvulla Corleonen perheen uusi Kummisetä. Luokka:Kummisedän henkilöhahmot Luokka:Elokuvahahmot
Vincent Mancini-Corleone

Vincenzo (Vincent) ”Vinnie” Mancini-Corleone on kuvitteellinen hahmo Francis Ford Coppolan ohjaamassa elokuvassa Kummisetä osa III, joka päättää amerikanitalialaisesta mafiaperheestä kertovan elokuvatrilogian. Vinnie on Sonny Corleonen ja Lucy Mancinin avioliiton ulkopuolisesta suhteesta syntynyt poika. Elokuvissa Vinnietä näyttelee Andy Garcia. Mario Puzon menestysromaanissa Kummisetä Lucy Mancinille ei kerrottu syntyneen lasta kaksi vuotta Sonnyn kuoleman jälkeen. Vinnien isä Santino ”Sonny” Corleone oli tunnettu naistenmies, joka aloitti seurustelun Lucy Mancinin kanssa vuonna 1945. Elokuvassa Kummisetä osa III kerrotaan Vinnien syntyneen juuri ennen isänsä kuolemaa. Vinnie on Corleonen perheen nykyisten rikollistoimintoja hallitsevan Joey Zazan alainen ja tyytymätön tilanteeseensa. Hän pyytää vuonna 1978 päästä setänsä Michael Corleonen alaisuuteen oppiakseen perheen tavoille. Selviydyttyään Zazan järjestämästä murhayrityksestä sekä onnistuttuaan pelastamaan setänsä hengen Don Altobellon ja Zazan tekemässä murhaiskussa Vinnie lopulta ampuu Zazan. Vinnie ja pikkuserkkunsa Mary Corleone rakastuvat toisiinsa, mutta Michael Corleone ei hyväksy asiaa peläten tyttärensä turvallisuuden puolesta. Koko Corleonen perhe matkustaa Sisiliaan, missä vastustajat jälleen yrittävät murhata Michaelin. Väsynyt Corleone luovuttaa perheen johtajan paikkaansa Vincentille sillä ehdolla, että tämä eroaa tyttärestään. Vincent suostuu tähän ehtoon ja hänestä tulee uusi Don. Tätä tilannetta elokuvassa kuvaa kohtaus, jossa capot suutelevat hänen kättään ja kutsuvat häntä ”Don Vincenzo Corleone” ja ”Don Vincent Corleone” tunnustaen hänet näin uudeksi perheen johtajaksi. Vincent järjestää Corleonen perheen kostoiskun oopperaesityksen aikana melodramaattisten sävelten soidessa. Esityksen jälkeen Vincent onnistuu pelastamaan setänsä viimeisestä murhayrityksestä, mutta harhaluoti tappaa Maryn. ==Perheenjäsenet== *Vito Corleone – Isä; näyttelijänä Marlon Brando elokuvassa Kummisetä ja Robert De Niro elokuvassa Kummisetä osa II *Santino ”Sonny” Corleone – Esikoinen; näyttelijänä James Caan elokuvassa Kummisetä *Constanzia ”Connie” Corleone- Rizzi – Tytär; näyttelijänä Talia Shire kaikissa elokuvissa *Fredo Corleone – Keskimmäinen poika; näyttelijänä John Cazale elokuvissa Kummisetä ja Kummisetä osa II *Michael Corleone – Nuorin poika; näyttelijänä Al Pacino kaikissa elokuvissa *Kay Adams – Michaelin vaimo; näyttelijänä Diane Keaton kaikissa elokuvissa *Mary Corleone – Michaelin tytär; näyttelijänä Sofia Coppola elokuvassa Kummisetä osa III *Anthony Corleone – Michaelin poika; näyttelijänä Franc D’Ambrosio elokuvassa Kummisetä osa III *Carmella Corleone – Viton vaimo; näyttelijänä Morgana King elokuvissa Kummisetä ja Kummisetä osa II *Tom Hagen – Ottopoika; näyttelijänä Robert Duvall elokuvissa Kummisetä ja Kummisetä osa II *Vincent ”Vinnie” Mancini-Corleone – Sonnyn avioton poika; näyttelijänä Andy Garcia elokuvassa Kummisetä osa III Luokka:Kummisedän henkilöhahmot Luokka:Kuvitteelliset murhaajat Luokka:Elokuvahahmot Luokka:Kuvitteelliset mafiosot
Apollonia Vitelli-Corleone

Apollonia Vitelli on kuvitteellinen hahmo Mario Puzon romaanissa Kummisetä ja Francis Ford Coppolan ohjaamassa elokuvassa Kummisetä. Apollonia on italialaisamerikkalaisen Michael Corleonen ensimmäinen vaimo. Elokuvassa Apollonian osaa näyttelee Simonetta Stefanelli. Apolloniasta näytetään myös muutama takauma ja valokuva elokuvassa Kummisetä osa III, Michaelin kertoessa ensimmäisestä vaimostaan lapsille. Michael saapuu 1946 Sisiliaan ja tutustuu isänsä lapsuusmaisemiin Corleonen kylässä. Siellä hän kohtaa patikkaretkillään Apollonian ja rakastuu. Sisiliassa eletään huomattavasti konservatiivisemmin kuin Yhdysvalloissa ja Michael jotuu käymään läpi monimukaisia seurustelurituaaleja, ennen kuin nuori pari saa toisensa. Apollonia ja Michael elävät onnellisina Don Tomassinon suojeluksessa, mutta Corleonen perheen viholliset saavat tietää Michaelin oleskelupaikan. He järjestävät Michaelin autoon pommin, mutta juuri ajamaan oppinut Apollonia haluaa osoittaa taitonsa ajamalla auton talon eteen. Auto räjähtää Michaelin silmien edessä, ja hänestä tulee leski nuorena. Tämä miehelle Sisiliassa harvinainen asema tekee hänestä yllättävän arvostetun. Luokka:Kummisedän henkilöhahmot Luokka:Elokuvahahmot
Hozumi Hasegawa

Hozumi Hasegawa (, s. 16. joulukuuta 1980 Nishiwakissa, Hyogossa, Japanissa) on japanilainen uransa lopettanut nyrkkeilijä. Hän ryhtyi ammattilaiseksi vuonna 1999. Urallaan Hasegawa voitti kääpiösarjan WBC liiton mestaruuden, WBC liiton mestaruuden höyhensarjassa ja ylemmän kääpiösarjan WBC liiton mestaruuden. Hasegawa oli Maailman nyrkkeilyneuvoston (WBC) tunnustama kääpiösarjan (53,5 kg) hallitseva maailmanmestari. Mestaruusottelussa hän voitti 16. huhtikuuta 2005 Thaimaan Veeraphol Sahapromin. Titteliään Hasegava puolusti 10 kertaa onnistuneesti. Hasegavan käymä ottelu Vusi Malingaa vastaan päättyi Nasagevan ensimmäisen erän tekniseen tyrmäys voittoon ensimmäisessä erässä Malingan käytyä kolmesti kanveesissa erän aikana. 14. heinäkuuta 2009 Hasegawa voitti Nestor Rochan teknisellä tyrmäyksellä ensimmäisessä erässä. Vuoden 2009 joulukuussa Hasegawa puolusti vyötä Alvaro Pereziä vastaan voittaen tämän neljännen erän teknisellä tyrmäyksellä. Seuraavassa ottelussaan Hasegava menetti WBC liiton tunnustaman mestaruuden hävittyään Fernando Montielille kamppailun neljännessä erässä teknisellä tyrmäyksellä. Tämän jälkeen Hasegava vaihtoi painoluokkaa nostaen painonsa höyhensarjaan. Ensimmäisessä höyhensarjassa käymässään ottelussa Hasegava voitti Juan Carlos Burgosilta WBC liiton mestaruuden hajaäänituomiolla mutta menetti sen heti ensimmäisessä puolustusottelussaan Jhonny Gonzalezille. Tämän jälkeen seuraavan valtaliittojen tunnustaman maailmanmestaruusottelun Hasegava kävi vuonna 2014, jolloin hän hävisi ylemmän kääpiösarjan IBF liiton tunnustamassa mestaruusottelussa Kiko Martinezille. Hasegava palasi mestariksi vuonna 2016 voittamalla Hugo Ruizin ylemmän kääpiösarjan WBC liiton tunnustamassa maailmanmestaruusottelussa Ruizin luovutettua kamppailun yhdeksännen erän jälkeen. Hasegawa ilmoitti lopettavansa nyrkkeilemisen vuoden 2016 joulukuussa.http://www.japantimes.co.jp/sports/2016/12/09/more- sports/boxing-2/decorated-boxing-champion-hasegawa-hangs-gloves/#.WLLBDH9InE8 ==Lähteet== ==Aiheesta muualla== *Tilastot ammattilaisotteluista Luokka:Japanilaiset nyrkkeilijät Luokka:Vuonna 1980 syntyneet Luokka:Elävät henkilöt
Don Tomassino

Kuvitteellinen henkilö Don Tomassino on italialaisamerikkalaisen rikollisperheen johtajan Vito Corleonen liittolainen Mario Puzo'n menestysromaanissa Kummisetä ja Francis Ford Coppolan ohjaamassa Kummisetä -elokuvatrilogiassa. Elokuvissa Don Tomassinon osassa esiintyy kolme näyttelijää, Kummisetässa osaa näyttelee Mario Cotone, Kummisetä II -elokuvassa Corrado Gaipa ja Kummisetä III -elokuvassa Vittorio Duse. Vito Corleonen lähdettyä vuosisadan vaihteessa verikostoa pakoon hänen poikansa Michael saapuu 1946 Sisiliaan ja tutustuu isänsä lapsuusmaisemiin Corleonen kaupunkiin. Heillä ei ole siellä enää sukulaisia, mutta paikallinen Kummisetä Don Tomassino majoittaa Michaelin lääkärinä toimivan enonsa luo. Don myös auttaa Michaelia hänen kosiessaan Apollonia Vitelliä. Kummisetä -elokuvan jatko-osissa Don Tomassino auttaa 1920-luvulla Vito Corleonea kostamaan perheensä puolesta ja 1970-luvulla tämän poikaa Michael Corleonea ja Vinnie Corleonea taistelussa Corleonen perheen vihollisia vastaan. Luokka:Kummisedän henkilöhahmot Luokka:Elokuvahahmot
Tulemajärvi

thumb|Tulemajärven rantaa Kohtuselän kylässä. Tulemajärvi (, ) oli ortodoksinen seurakunta ja historiallinen kunta eli volosti Aunuksen Karjalassa Venäjällä. Volostin kylät sijaitsivat samannimisen järven ympärillä nykyisessä Vieljärven kunnassa. Aunuksen pogostasta erotettu Tulemajärven seurakunta mainitaan vuoden 1563 verokirjassa. Sen Pyhän Nikolaoksen kirkko rakennettiin uudelleen vuonna 1620 ja muutettiin lämmitettäväksi talvikirkoksi vuonna 1851. Tulemajärven pogosta sijaitsi järven itärannalla kahden virstan päässä Palalahdesta (ven. Palalahta), jossa myöhemmin oli kunnantalo. Novgorodin metropoliitalle kuulunut Tulemajärven verolääni siirtyi valtiolle 1600-luvun puolivälissä. Vuonna 1887 uudelleen perustettu volosti koostui Tulemajärven, Pultšoin (ven. Pultšeila) ja Saarimäen (Sarmjagi, Sarigora) kyläkunnista. Se kuului Aunuksen kuvernementin Aunuksen kihlakuntaan ja rajoittui idässä Vieljärveen, etelässä Viteleen sekä lännessä ja pohjoisessa Suomeen kuuluneisiin Salmiin ja Suojärveen. Vuonna 1905 volostissa oli 62 kylää ja 2 908 tai toisen tiedon mukaan 3 258 asukasta. Tulemajärven kyläkunnassa oli 41 kylää ja 1 931 asukasta. Tulemajärven volosti liitettiin Karjalan työkansan kommuuniin vuonna 1920. Vuonna 1927 siitä tuli osa Vitelen piiriä, jonka pohjoisosa yhdistettiin vuonna 1930 Pyhäjärven ja Säämäjärven piirien kanssa Prääsän piiriksi. ==Lähteet== Luokka:Itä-Karjalan entiset kunnat Luokka:Prääsän kansallinen piiri
Peitekuvaus

Peitekuvauksella tarkoitetaan topologiassa topologisen avaruuden X jatkuvaa surjektiivista kuvausta p:C -> X, missä C on toinen topologinen avaruus, jolla on se ominaisuus, että kaikilla X:n alkioilla x on olemassa avoin ympäristö U siten, että U:n alkukuva kuvauksessa p on yhdiste erillisistä avoimista joukoista, joista kukin kuvautuu kuvauksessa p homeomorfisesti U:lle. Peiteavaruutta kutsutaan toisinaan myös peitteeksi. Peitekuvauksen C→X maalijoukkoa C sanotaan X:n peiteavaruudeksi. Jokaisesta X:n alkion x alkukuvaa kutsutaan säikeeksi. Yleensä kommutoivissa kaavioissa C asetetaan X:n yläpuolelle, jolloin p osoittaa "alaspäin". Tätä sanotaan kuvauksen nostoksi, tai tarkemmin, p-nostoksi. Erikoistapauksena saadaan avoin peite, missä C on erillinen yhdiste avoimista joukoista Xi. Mielivaltaisen joukon S peite on erikoistapaus, kun S:ssä on määritelty diskreetti topologia, eli mielivaltainen S:n osajoukko on avoin. Luokka:Topologia
Hiihtosauva

Hiihtosauvat eli suksisauvat (tunnetaan myös joillakin murrealueilla keppinä tai porkkina) ovat pari kädessä pidettäviä hiihtämisen apuvälineitä, joita käytetään tasapainon hallintaan ja vauhdin antamiseen. Sauvan toisessa päässä on terävä kovametallikärki eli suovero, joka pureutuu jäähän, ja sen yläpuolella sompa eli kerkkä, joka estää sauvaa painumasta syvälle lumeen. Entisaikaan sompa tehtiin rottinkirenkaasta (Calameae-palmujen sukua), joka oli kiinnitetty säteettäisesti nahkahihoilla sauvaan. Nykyajan sommat ovat polyeteenimuovivalua, joihin piikkiosa on integroitu. Porkka oli kauan sitten hiihtosauvan päässä somman tilalla oleva, pahkasta tehty kuppimainen kappale, jota käytettiin metsästyksessä. Nykyisin porkkana pidetään nuottakalastusvälinettä, jossa sauvaan kiinnitetyllä kuppimaisella osalla tarvotaan ilmakuplia veteen, jotta kalat pysyisivät pyydystä nostettaessa sen perukoilla. Kainuussa porkka oli maidonsekoitukseen käytettävä sauva. Suksisauvan varren toisessa päässä on kahva, joka oli entisaikoina nahkaa, nykyisin muovia. Kahvaa on yleensä hieman muotoiltu eteenpäin taipuvaksi, ja siinä on usein korkkipinta. Kahvaan kuuluu säädettävä rannehihnalenkki tai ns. hansikashihna, joka kiinnittyy ranteen ympäri kätevästi tarranauhalla. Kahva ja sompa on kiinnitetty sauvaputkeen kuumaliimalla, ja ne ovat vaihdettavia osia. Nykyisin sauvaputki valmistetaan hiilikuidusta, lasikuidusta tai niiden yhdistelmästä tai joskus myös alumiinista. Aiemmin materiaalina oli puu, vaneri ja sotien jälkeen aina noin 1970-luvulle asti yleensä bambu (Pseudosasa amabilis, Tonkin Cane, Tea Stick Bamboo). Samaa bambumateriaalia käytettiin ennen myös hyppyseipäissä ja onkivavoissa. Sauvojen valmistuksessa ja suunnittelussa pyritään alhaiseen painoon, riittävään jäykkyyteen ja kestävyteen, vähäiseen ilmanvastukseen ja hyvään ergonomiaan. ==Hiihtosauvojen pituus== FIS:n spesifikaatiot rajoittavat maastohiihtokilpailuissa sauvan sallitun pituuden välille vyötärö - hiihtäjän pituus-10 cm. Molempien sauvojen tulee olla saman pituiset ja hiihtäjällä sauvat molemmissa käsissä. Sauva ei saa olla teleskooppinen, eikä sen pituus saa muuttua, mutta sauvat saavat olla rakenteeltaan epäsymmetriset (o./v.). Eri hiihtotyyleille ja -lajeille on omanlaisensa sauvat, joiden sopiva pituus riippuu hiihtäjän pituudesta ja hiihtolajista. Pituussuositukset: * Perinteinen tyyli 0.85 × hiihtäjän pituus * Luistelutyyli 0.90 × hiihtäjän pituus == Katso myös == * Kävelysauva * Suksi Luokka:Sauvat Luokka:Urheiluvälineet Luokka:Retkeilyvälineet
Porkka

Porkka on suomalainen sukunimi. Porkka tarkoittaa hiihtosauvaa. Porkka-nimisiä kuuluisia henkilöitä: *Ale Porkka (1892–1969), näyttelijä *Harras H. Porkka (1892–1975), teollisuusneuvos *Hannu Porkka (s. 1958), lyömäsoittaja *Henrik Porkka (s. 1998), lentopalloilija *Ilari Porkka (s. 1983), pikajuoksija *Janne Porkka (s. 1965), imitaattori ja televisiojuontaja *Juha Porkka (s. 1953), korkeushyppääjä *Mauno Porkka (1927–2017), seismologi ja geofysiikan professori *Panu Porkka (s. 1977), yritysjohtaja *Paula Porkka (1914–2011), toimittaja ja kirjeenvaihtaja *Reijo Porkka (1947–2023), valokuvaaja *Tarja Porkka-Kontturi (s. 1982), pelialan aktiivi *Toni Porkka (s. 1970), jääkiekkoilija *Volmari Porkka (1854–1889), kielitieteilijä ja kansanrunouden tutkija. ==Muita== * Pormestarinluoto eli "Porkka", kaupunginosa Porissa * Porkka Playboys, edelliseen nimessään viittaava, katusoittajista koostuva yhtye * Porkka Group, suomalainen kylmälaitteiden valmistaja Luokka:Luettelot henkilöistä sukunimen mukaan
Mirja Pyykkö

Mirja Helena Pyykkö-Larsson (o.s. Tommila; s. 24. heinäkuuta 1946 Oulu) on suomalainen toimittaja, joka teki yli kahdenkymmenen vuoden ajan erilaisia haastatteluohjelmia Yleisradion televisioon. Hän on voittanut neljä Telvistä ja yhden Venla-patsaan. == Elämä ja ura == Mirja Pyykkö toimi Yleisradion toimittajana 39 vuotta. Ensimmäiset vuodet hän oli freelancerina. Pyykön ensimmäinen suora lähetys oli vuonna 1969 nuortenohjelma Laajakulmassa. Hänen haastatteluohjelmiaan ovat olleet muun muassa Kahden kesken (1973–), Puhekupla (1975–), Musta kanava (1986–), Yöstudio (1987–1989), Miksi juuri hän (1991–) (Tilaajille.), Haastattelijana Mirja Pyykkö (1992–), Kuvat, jotka muuttivat maailmaa (2002–2003), Jos (2004–) sekä Kansakunnan perilliset (2005–2006)Lähteinä Ritva-tietokanta, IMDb ja Yle Vintti.. Pyykkö on usein ohjelmissaan nostanut esiin tärkeitä aiheita kuten tasa-arvon, syöpäsairaiden lasten aseman, laman vaikutukset ja kotimaisen työn ja työpaikat sekä eläinten ja maahanmuuttajien asiat. Pyykön ohjelmille on tyypillistä amerikkalainen ”terapiakeskustelun” tyyli, ja vieraita on valtaosassa ohjelmista vain yksi. Mirja Pyykkö sai porttikiellon eduskuntaan vuonna 1977 haastateltuaan eduskunnasta ulos häädettyjä työttömiä eduskuntatalon portailla. Hän sai porttikiellon myös HYKSiin kymmeneksi vuodeksi, kun hän kuvasi Helsingin Lastenklinikalla osasto K10:n surkeaa tilaa. Vielä 1980-luvulla osastolla ei ollut omaa lääkäriä eikä lapsia nukutettu edes luuydinnäytteitä otettaessa. Pyykkö sai aikaan keräyksen, joka tuotti Lastenklinikalle yli 4 miljoonaa silloista markkaa. Pyykön 1990-luvulla lanseeraama kotimaisuuskampanja "30 markkaa viikossa tuo 30 000 työpaikkaa vuodessa" pyrki kertomaan suomalaisille, että käyttämällä pienen lisäsumman kotimaisiin tuotteisiin suomalaiset voivat lisätä työpaikkoja Suomessa merkittävästi.Mihin perustuu 10 eurolla 10 000 työpaikkaa. Kotimaisen työn liitto. Viitattu 3.7.2017. Mirja Pyykkö sai vuonna 1982 naistoimittajien Kellokas-palkinnon Helsingin lastenklinikan osasto kymmentä käsitelleestä ohjelmasta. Samana vuonna hän oli presidentin valitsijamies.Kuka kukin on 2003, s. 793. Helsinki 2002. ISBN 951-1-18086-X Vuonna 1996 Suomen liike- ja virkanaisten liitto myönsi Pyykölle Vuoden nainen -palkinnon. Pyykkö tunnetaan myös aktiivisena eläinten oikeuksien puolustajana, ja vuonna 2004 Helsingin eläinsuojeluyhdistys myönsi hänelle Eläinsuojelun Topelius-palkinnon. Pyykkö jäi keväällä 2006 eläkkeelle toimittajan työstään. Takana on 39 televisiotyövuotta ja noin 700 ohjelmaa. Avioliitosta kuvataiteilija Kimmo Pyykön kanssa hänellä on kaksi lasta. Nykyinen aviopuoliso Alf Larsson on säveltänyt kappaleita, joihin Pyykkö on tehnyt sanat ja Tuula Amberla on levyttänyt ne. == Teokset == * * == Lähteet == == Aiheesta muualla == * Mirja Pyykön esittely Yleisradion verkkosivuilla. * Mirja Pyykön ohjelmia Ylen Elävässä Arkistossa Luokka:Suomalaiset televisiotoimittajat Luokka:Suomalaiset sanoittajat Luokka:Vuonna 1946 syntyneet Luokka:Elävät henkilöt
World Championship Wrestling

WCW, eli World Championship Wrestling, oli ensin NWA:n, sitten Ted Turnerin omistuksessa oleva painipromootio. WCW nousi lopulta USA:n toiseksi suureksi promootioksi, ja johtikin World Wrestling Federationiä katsojaluvuissa vuosina 1996–1998. WCW näkyi Turner Network Television (TNT) kanavalla 1995-2001. WCW kuitenkin hiipui, ja lopulta Ted Turner pani sen myyntiin vuonna 2001, jolloin WWF osti sen. WCW:n tuhosta on kiistelty paljonkin painifanien keskuudessa, ja syitä väitetäänkin olevan useita. Kuuluisimpia syitä ovat muun muassa: * nWo (new World order) -ryhmittymän ylikäyttäminen. * Vince Russon bookkaukset. * David Arquetten mestaruuskausi. * Liiallinen ja turha rahantuhlaus. * Creative Control -painijasopimukset, joiden avulla samat henkilöt olivat ns. "huipulla" melkein WCW:n loppuajan. * Uusien ja omatekemien tähtien puuttuminen. * WCW:n backstage-politiikka. * Finger Poke of Doom (Hogan ja Nash ottelivat WCW- mestaruudesta, mutta ottelu loppui lyhyeen, kun Nash kaatui tahallaan Hoganin sormeniskusta ja antoi mestaruutensa mennä. Tämän jälkeen nähtiin vielä new World orderin uudelleenryhmittyminen, ja nWo hakkaamassa WCW:n uutta sukupolvea edustava Goldberg). Tunnettuja showpainijoita ja esiintyjiä WCW:ssä: * Hulk Hogan * Bill Goldberg * Randy Savage * Chris Jericho * Kevin Nash * Bret Hart * Rey Mysterio * Ric Flair * "Stunning" Steve Austin * Scott Hall * Lex Luger * Sting * Diamond Dallas Page * Dennis Rodman"Dennis Rodman Biography", CelebrityWonder.com, luettu 22.1.2007. * Sid Vicious * Scott Steiner * Booker T * Hardcore Hak (Sandman) * Jeff Jarrett * The Giant (Big Show) == Logot == Tiedosto:WCW (1988-1999) Logo.svg|1988-1990 Tiedosto:Wcwsaturdaynightlogo.png|1992 Tiedosto:Wcw logo.svg|1990-1999 Tiedosto:WCW (1999-2001) Logo Alternate.svg|1999-2001 Vaihtoehtoinen logo Tiedosto:WCW Logo (2001) invasion of WWF.png|(2001) == Lähteet == Luokka:Showpaini el:World Wrestling Entertainment#Η κόντρα και η εξαγορά του WCW